stanford-oval/wikipedia huggingface dataset:
Razor 1911

Razorin Soldiers of Fortune -crack-intro vuodelta 2000
Razor 1911 (RZR) on Norjasta lähtöisin oleva piraatti- ja demoskeneryhmä. Se on toiminut vuodesta 1985 ja on Yhdysvaltain viranomaisten mukaan "vanhin piraattirinki internetissä". Ryhmä on aina ollut tunnetumpi piratismistaan kuin demoistaan. Se aloitti Commodore 64:llä, siirtyi Amigan diskettipeleihin ja myöhemmin PC:n CD-romeihin ja ISO-tiedostoihin. Ryhmän nimi on vitsi: Alun pitäen ryhmän nimi oli "Razor 2992", mutta koska ryhmäläisten mielestä oli olemassa liikaa piraattiryhmiä, joiden nimissä oli päätteenä "666", he vaihtoivat päätteeksi 1911:n, joka on heksadesimaalimuodossa "777".
Ryhmä on julkaissut murrettuina useita tunnettuja PC-pelejä, kuten Quaken, Red Alertin, Terminal Velocityn ja Warcraft II:n ja III:n jo ennen niiden virallista julkaisua. "Hankkijat" hankkivat julkaisemattomat pelit peliyhtiöiltä esiintymällä peliarvostelijoina ja "krakkerit" mursivat niiden kopiosuojaukset.  Ryhmän yhdysvaltalainen johtohenkilö Sean Michael Breen tuomittiin vuonna 2004 tekijänoikeusrikkomuksista 50 kuukauden ehdottomaan vankeusrangaistukseen ja 690 000 dollarin korvauksiin.  Melkein heti Breenin vapautumisen jälkeen ryhmä aloitti uudelleen toimintansa ja julkaisi lokakuussa 2006 Battlefield 2142:n murretun version muutamaa päivää ennen kuin peli julkaistiin virallisesti.
Aiheesta muualla

Kotisivu (Arkistoitu – Internet Archive)
Laillisia julkaisuja (demoja, crack-introja ja musiikkidiskettejä)
Vanhoja nfo-tiedostoja (englanniksi)
Riiaistenjärvi

| Riiaistenjärvi |
| --- | --- |
Valtiot:  Suomi 
Paikkakunta:  Naantali
Koordinaatit:  60°23′00″N, 21°54′33″E
Järvinumero:  95.110.1.016 
Mittaustietoja
Pinnankorkeus:  1  m 
Rantaviiva:  4,83 km 
Pinta-ala:  0,45 km² 
Suurin syvyys:  3,5 m 
 fiRiiaistenjärvi 
Riiaistenjärvi on Naantalissa entisen Rymättylän kunnan alueella, Otavan saarella sijaitseva pieni 44,7 hehtaarin kokoinen järvi. Järven kaakkoispuolella sijaitsee Rymättylän keskusta. Vuoden 2006 aikana järvellä tehtiin runsaita sinilevähavaintoja.
Enimmillään 3,5 metriä syvä Riiaistenjärvi on itä-länsisuunnassa pitkulainen. Sen länsipäähän laskee ojan kautta Kuralanjärvi ja sen kautta myös Kuralanjärveen laskeva Tiskari. Riiaistenjärven itäpäästä on laskuoja mereen Kirkkolahteen. Järven rannat ovat enimmäkseen metsää, mutta lähettyvillä on peltoja ja korkeita kallioita. Järven koillisrantaa kulkee Seututie 189 eli Rymättyläntie. Länsipää, minne lasku-oja Kuralanjärvestä laskee, on tulva-aluetta.
Riiaistenjärven pohjoisrannalla sijaitsee ajoittamaton kivirakenteinen muinaisjäännös. Järvi oli vaarassa kasvaa umpeen 2000-luvun alkupuolella, mutta maatalouden vähentyminen pelasti järven umpeenkasvamiselta.[lähde? ]
Hoito

Järveen istutettiin vuonna 2005 1 360 kuhaa, sekä vuoden 2006 aikana 1 000 kuhaa ja 500 planktonsiikaa.. Järveen on tullut lisäksi ruutanoita Kuralanjärvestä, joka laskee Riiaistenjärveen.[lähde? ]
Järvellä on tehty eläinplanktonlajistoselvitys vuonna 1985.
| Vedenlaatutiedot> Päivämäärä | Vedenlaatutiedot> Kokonaisfosfori | Vedenlaatutiedot> Näytteenottosyvyys | Vedenlaatutiedot>  | Vedenlaatutiedot>  |
| --- | --- | --- | --- | --- |
| 25.10.1990 | 47,00 µg/l | 1 m |  |  |
Rusa

Rusa voi tarkoittaa seuraavia asioita:
Rusa, hirvieläinsuku
Timorinhirvi eli rusa (Rusa timorensis), hirvieläinlaji
Rusa, Staraja Russan kaupungin vanha nimitys
Edil "Rusa" Rosenqvist, suomalainen painija
Rusa, muunnos naisen nimestä Ruusa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rusa”, voi hakea sivunnimihaulla, laajalla sivunnimihaulla tai tekstihaulla.
Rossinmaa

Uuden-Seelannin vaatima alue kartalla
Rossinmaa on Uuden-Seelannin vaatima alue Antarktikselta (ja muutamilta saarilta Eteläisessä jäämeressä). Se on määritelty sektoriksi, jonka kärkipisteenä on etelänapa, sivurajoina 160. itäinen pituuspiiri ja 150. läntinen pituuspiiri, pohjoisessa aluetta rajoittaa 60. eteläinen leveyspiiri.  Alue sai nimensä James Clark Rossilta, joka löysi Rossinmeren.
Alueen pinta-ala on 450 000 km². Vertailun vuoksi mainittakoon, että Suomen pinta-ala on 337 030 km².
Britannia otti alusmaakseen territorion vuonna 1923 ja antoi sen hallinnon Uuden-Seelannin tehtäväksi. Venäjä tai Yhdysvallat eivät tunnustaneet näitä vaatimuksia, ja kiista on yhä ratkaisematta (kuten kaikki muutkin vaatimukset Antarktiksesta) huolimatta Antarktiksen sopimuksesta. Uusiseelantilaiset ovat tottuneet ajattelemaan, että territorio kuuluu sisäisenä osana Uuteen-Seelantiin.
Uuden-Seelannin aluevaatimukset sisältävät osia Victorianmaasta, ja suurimman osan Rossin jäälautasta. Tutkimusasemat Scottin tukikohta (Uusi-Seelanti) ja McMurdon asema (Yhdysvallat) ovat nykyisin ainoita pysyvästi asuttuja paikkoja alueella, ellei mukaan lasketa Amundsenin-Scottin etelänapa-asemaa. Alueella on myös yksi lumikiitorata, Williamsin kenttä, ja riippuen vuodenajasta, kaksi jääkiitorataa. Tämä mahdollistaa pyörillä tai suksilla varustettujen koneiden laskeutumisen vuoden ympäri.
Rossinsaari, Ballenynsaaret ja pieni Scottinsaari ovat osa vaatimuksia, kuten myös jään peittämä Rooseveltinsaari. Uudella-Seelannilla oli kesätukikohta Kuivan laakson alueella, nimeltään Vandan asema vuosina 1969–1995.
Greenpeace ylläpiti vuosina 1987–1992 omaa Antarktiksen asemaa Uuden-Seelannin vaatimalla alueella, Rossinsaarella. Se oli nimeltään Maailman puistotukikohta. Koska se ei ollut valtiollinen tukikohta, kaikkien Antarktiksen sopimuksen allekirjoittaneiden maiden virallinen politiikka oli olla antamatta mitään tukea tai apua sille.
Razer Phone

Razer Phone on peliyritys Razerin älypuhelin, joka julkaistiin myyntiin 15. marraskuuta 2017 Yhdysvalloissa. Suomeen puhelin tuli myyntiin vasta 18.12.2017.
Yritys osti Nextbit-yrityksen, joten puhelin on epäsuora seuraaja Nextbit Robin-puhelimelle. Puhelimessa on samanlainen suunnittelu kuin Nextbit Robinissa.
Tekniset tiedot

4 000 mAh litiumioniakku
Kamera: 12 megapikselin takakamera, 8 megapikselin etukamera
Muisti: 64 Gt sisäistä muistia, RAM 8Gt
Näyttö: 5.7”, 1440p LCD-paneeli, Gorilla Glass 3
Paino: 197 grammaa
Prosessori: Qualcomm Snapdragon 835
Android-versio: 7.1 Nougat
Rogier van der Weyden

| Rogier van der Weyden |
| --- | --- |
 Jan Wierixin kaiverrus Rogier van der Weydenistä teoksesta Pictorum aliquot Germaniae Inferioris Effigies (1572).
Henkilötiedot
Syntynyt: 1399 tai 1400 Tournai, Belgia
Kuollut: 18. kesäkuuta 1464 Bryssel, Belgia
Taiteilija
Taidesuuntaus:  vanha alankomaalainen maalaustaide
Rogier van der Weyden (hollanniksi [roːˈɣiːr vɑn dər ˈʋɛi̯də(n)]; ransk. Rogier De La Pasture; 1399 tai 1400 Tournai, Belgia – 18. kesäkuuta 1464 Bryssel, Belgia) oli flaamilainen taidemaalari, joka oli aikansa merkittävimpiä taiteilijoita pohjoisessa Euroopassa. Hänen aiheensa olivat pääosin uskonnollisia, mutta hän maalasi myös maallisia aiheita (hävinneet) sekä kasvokuvia.
Van der Weyden käytti maalauksissaan öljymaaleja, mistä johtuen hänen teostensa värit vaikuttavat tavallista syvemmiltä. Hänen maalauksiaan vietiin myös Etelä-Eurooppaan, minkä ansiosta öljymaalien käyttö renessanssitaiteessa yleistyi.
Van der Weyden oli maalarimestari Robert Campinin oppilas vuoden 1427 aikoihin. Van der Weyden muutti 1435 Brysseliin, missä hän asui kuolemaansa vuoteen 1464 saakka. Van der Weydeniltä ei ole säilynyt maailmalle ainoatakaan nimikirjoituksella varustettua maalausta.
Teoksia

Nuoren naisen muotokuva, n. 1430.
Jeesusta lasketaan ristiltä, 1430-luku.
Paavi Sergiuksen uni, 1430-luku.
Seitsemän sakramenttia, 1440–1445.
Aiheesta muualla

Kuvia tai muita tiedostoja aiheesta Rogier van der Weyden Wikimedia Commonsissa
Rosalie Bradford

Rosalie Bradford (27. elokuuta 1943 Hatfield, Pennsylvania, Yhdysvallat – 29. marraskuuta 2006 Lakeland, Florida) oli yhdysvaltalainen nainen, jolla oli Guinness World Records -ennätykset maailman painavimpana ja eniten laihduttaneena naisena.
Vuonna 1973 Bradford meni naimisiin, ja seuraavana vuonna pari sai pojan.
Bradfordin äiti hylkäsi hänet vauvana, ja lapsenvahti kasvatti hänet. Bradfordin mukaan hylkäys aiheutti hänelle riippuvuuden leipään. Seitsemännellä luokalla hän painoi 202 paunaa (noin 90 kiloa) ja vuoden kuluttua noin 140 kiloa. Guinness World Records -kirjan mukaan Bradford painoi vuoden 1987 tammikuussa 1 050 paunaa (noin 476 kilogrammaa). Syyskuuhun 1992 mennessä hän oli laihtunut noin 330 kiloa ja painoi noin 140 kiloa. Hän opiskeli tutkinnon psykologiasta ja kävi puhumassa laihdutusseminaareissa. Bradford kertoi fitness-persoona Richard Simmonsin auttaneen häntä laihduttamaan.
Bradfordin tiedottajan mukaan hän painoi kuollessaan noin 180 kiloa.
Aiheesta muualla

Pera, Eric: Polk Woman Known for Obesity Struggle Dies The Ledger.  1.12.2006. (englanniksi)[vanhentunut linkki]
Ronja ryövärintytär (elokuva)

| Ronja ryövärintytär> Ronja Rövardotter |
| --- | --- |

Ohjaaja:  Tage Danielsson
Käsikirjoittaja:  Astrid Lindgren
Tuottaja:  Waldemar Bergendahl
Säveltäjä:  Björn Isfält
Kuvaaja:  Rune Ericson Mischa Gavrjusjov
Leikkaaja:  Jan Persson
Tuotantosuunnittelija:  Ulf Axén
Pukusuunnittelija:  Lenamari Wallström Bente Winther-Larsen Per Åhlin
Pääosat:   Hanna Zetterberg  Dan Håfström  Börje Ahlstedt  Lena Nyman 
Valmistustiedot
Valmistusmaa:  Ruotsi
Tuotantoyhtiö:   Svensk Filmindustri  Svenska Ord  Norsk Film A/S  Sveriges Television 
Levittäjä:  SF Studios Ruotsin elokuvainstituutti
Ensi-ilta:  Ruotsi 14. joulukuuta 1984
Kesto:  126 min
Alkuperäiskieli:  ruotsi
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Ronja ryövärintytär on ruotsalainen elokuva, joka sai ensi-iltansa 14. joulukuuta 1984. Elokuva perustuu samannimiseen Astrid Lindgrenin kirjaan.
Rooleissa

| 0 | 1 | 2 |
| --- | --- | --- |
|  Hanna Zetterberg  | … |  Ronja  |
|  Dan Håfström  | … |  Birk  |
|  Börje Ahlstedt  | … |  Matias  |
Rooleissa > Suomenkieliset dubbaukset

| 0 | 1 | 2 |
| --- | --- | --- |
|  Heljä Heikkinen  | … |  Ronja   |
|  Maija-Liisa Peuhu  | … |  Loviisa, Ronjan äiti   |
|  Jukka Rasila  | … |  Matias, Ronjan isä   |
|  Tom Pöysti  | … |  Kalju-Pietu   |
|  Petteri Summanen  | … |  Naskali   |
|  Santeri Kaleva  | … |  Birk   |
|  Veikko Honkanen  | … |  Borka   |
|  Rinna Paatso  | … |  Undis   |
|  Kari Tamminen, Markus Bäckman, Ralf Öhberg, Petteri Summanen  | … |  sivuäänet  |
Miina Härman koulu

| Miina Härman koulu> Miina Härma Gümnaasium |
| --- | --- |

Koordinaatit:  58°22′36″N, 26°42′32″E
Perustettu:  1906
Rehtori:  Ene Tannberg (2006– )
Verkkosivut
Miina Härman koulu (Miina Härma Gümnaasium) on Tartossa 1906 perustettu ensimmäinen vironkielinen keskikoulu. Se on myöhemmin laajennettu kattamaan luokat 1.–12. Koulu on saanut nimensä Viron ensimmäisen naissäveltäjän Miina Härman mukaan, joka oli koulun musiikinopettaja vuosina 1917–1941.
Koulu on Tartossa Tõnissoni tänavalla.
IB-ohjelma

Miina Härman koulussa voi suorittaa IB-ohjelman (luokat 11.–12.). Lisäksi koulussa on Primary Years Programme (1.–4.-luokat) ja Middle Years Programme (5.–10.-luokat).
Koulun johtajat ja rehtorit

Koululla on ollut 18 johtajaa ja rehtoria:
| --- | --- |
 Oskar Kallas (1906–1909)  Peeter Põld (1909–1918)  Juhan Tork (1918–1919)  Jaak Varik (1919–1920)  Aleksander Raudsepp (1920–1921)  Hans Karu (1921–1940)  Alma Selge (1940–1941)  Leida Kalling-Kant (1941–1942)  Hilda Kauri (1942–1944):  Leida Peiker (1944–1945)  Alide Velliste (1945–1947)  Karl Loog (1947–1955)  Hillar Palamets (1955–1958)  Albert Juhkam (1958–1973)  Peeter Kasema (1973–1980)  Jüri Vene (1980–1997)  Jüri Sasi (1997–2006)  Ene Tannberg (2006– )
Historia

Miina Härman koulu on perustettu 1906. Silloin  Jaan Tõnisson, Oskar Kallas ja Peeter Põld perustivat Viron nuorisonkasvatusseuran ensimmäisen asteen tyttökoulun, joka oli ensimmäinen vironkielinen keskikoulu. Ensimmäinen rehtori oli Kallas, toinen Põld. Opetus aloitettiin osoitteessa Jaani tänav 24. Oman rakennuksen suunnitteli arkkitehti Georg Hellat. Keskeneräinen rakennus oli ensimmäisen maailmansodan aikana sotasairaala. Koulu sai 1944 nimen Tartu Linna 2. Keskkool. Vuonna 1954 koulu muuttui yhteiskouluksi. Vuonna 1964 se nimettiin Miina Härman syntymän satavuotisjuhlan kunniaksi hänen mukaansa.
Tunnettuja oppilaita

Jaak Aaviksoo
Betti Alver
Jaan Kirsipuu
Jürgen Ligi
Lauri Vahtre
Rasmus Mägi
Aiheesta muualla

Kuvia tai muita tiedostoja aiheesta Miina Härman koulu Wikimedia Commonsissa
Miina Härma Gümnaasiumi koduleht (Arkistoitu – Internet Archive)
Rate.ee lendude nimekiri (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: et:Miina Härma Gümnaasium
Käännös suomeksi
Rossinmeri

| Rossinmeri |
| --- | --- |
 Rossinmeren sijainti Antarktiksen kartalla
Koordinaatit:  77°04′S, 177°03′W
Sijainti:  Eteläisen jäämeren eteläosassa, Victorianmaan ja Marie Byrdin maan välissä
Merialue:  Eteläinen jäämeri
Rossinmeri on Eteläiseen jäämereen kuuluva syvä lahti, joka sijaitsee Victorianmaan ja Marie Byrdin maan välissä ja rajoittuu etelässä Rossin jäähyllyyn. Lahden suurimmat saaret ovat Rossinsaari sekä Rooseveltinsaari. Rossinmeri kuuluu kokonaisuudessaan Uuden-Seelannin vaatimaan alueeseen.
Brittiläinen merivoimien upseeri ja tutkimusmatkailija James Clark Ross löysi Rossinmeren vuonna 1841.
Aiheesta muualla

Wikimedia Commonsissa on kuvia tai muita tiedostoja aiheesta .
Protecting the Ross Sea (asoc.org) (Arkistoitu – Internet Archive)
Maailman suurin mertensuojelualue Etelämantereen edustalle - tiede.fi
Raymond Weil

| Raymond Weil |
| --- | --- |

Perustettu:  1976
Avainhenkilöt:  Elie Bernheim, Olivier Bernheim
Kotipaikka:  Geneve, Sveitsi
Kotisivu:  www.raymond-weil.com
Infobox OKVirheellinen NIMI-arvo: 
Raymond Weil on sveitsiläinen luksuskellojen valmistaja, jakelija ja myyjä. Raymond Weilin Genevessä vuonna 1976 perustama yritys on yksi uusimmista sveitsiläisistä yksityisistä luksuskellojen valmistajista.
Historia

Raymond Weil syntyi Genevessä vuonna 1926. Kauppatieteen tutkinnon suoritettuaan hän siirtyi vuonna 1949 sveitsiläisen kelloseppäyrityksen, Camy Watch S.A:n palvelukseen. Hän yleni yrityksen johtajaksi ja työskenteli siellä kaikkiaan 26 vuotta, kunnes hän vuonna 1976 loi nimeään kantavan tuotemerkin. Hän perusti jakeluverkon ensin Eurooppaan ja sitten ympäri maailmaa. Weilin vävy Olivier Bernheim tuli mukaan 1982 työskenneltyään vuosia Heinekenin ja Unileverin markkinoinnissa. Hänet nimettiin varatoimitusjohtajaksi ja CEO:ksi vuonna 1996, ja hän on siitä lähtien työskennellyt kehittääkseen brändin näkyvyyttä kautta maailman.
Vuonna 1983 yritys esitteli Amadeus-malliston Milos Formanin samannimistä elokuvaa varten. Vuoden 1986 Othello-mallistolla oli tärkeä osa brändin kansainvälisessä kasvussa. Vuonna 1993 Raphael Weil loi oman kellomerkkinsä, joka erikoistui tietyntyyppisiin automaattisiin mekanismeihin.
Vuonna 2006 yritys perusti ensimmäisen kellomerkin tarjoaman klubin Raymond Weil Club. Seuraavana vuonna järjestettiin klubin ensimmäinen kansainvälinen valokuvauskilpailu. Vuonna 2009 Raymond Weil avasi oman tytäryrityksen Yhdysvalloissa ja seuraavana vuonna Intiassa.
Aiheesta muualla

Raymond Weilin kotisivut
Merkinnän syy: taloustiedot
Raymond Weilin kello.
Riku Niemi

Riku Niemi IskelmäNiityillä Kiuruvedellä kesällä 2009
Riku-Jussi Niemi (s. 24. marraskuuta 1967 Turku) on suomalainen kapellimestari, säveltäjä, sovittaja, tuottaja ja viihdyttäjä. Niemi on opiskellut lyömäsoitinten soittoa Turun Konservatoriossa sekä Sibelius-Akatemiassa. Niemi on ollut kamariorkesteri Avanti!:n toiminnassa mukana vuodesta 1988. Toimii!-yhtyeen jäsen Niemi on ollut vuodesta 1989. Vuodesta 2005 lähtien Niemi on johtanut perustamaansa Riku Niemi Orchestraa. Monipuolisuudestaan tunnettu Niemi on levyttänyt paljon, hyvinkin erityyppisten artistien kanssa.
Helmikuussa 2008 Niemi sai yhdessä Lasse Kurjen ja Kari Kriikun kanssa Gramexin myöntämän 40 000 euron suuruisen juhlapalkinnon, joka jaettiin tasan voittajien kesken.
Aiheesta muualla

Etusivu Riku Niemi Orchestra.
Pöytätuppi

Pöytätuppi on tupesta kehitetty kahden pelaajan korttipeli. Peli on yleisemmin tunnettu pääosin Pohjois-Suomen alueella.
Korttien jakaminen

Pelissä on käytössä kaikki pakan 52 korttia kuten tavallisessakin tupessa. Tässä pelissä jaetaan ensin molemmille pelaajille yksitellen kymmenen korttia arvopuoli alaspäin viiden kortin riveinä, joiden päälle jaetaan kortit arvopuoli ylöspäin. Sen jälkeen molemmille pelaajille jaetaan kuusi nk. käsikorttia, joita ei tarvitse näyttää vastapelaajalle. Käsikortit saa katsoa vasta kun on pelattu ensimmäinen kierros pöytään avoimiksi jaetuista korteista.
Pelintavan valinta (rami/nolo)

Pelitavaksi valitaan pöytään jaettujen avoimien korttien perusteella suullisesti joko rami tai nolo. Noloa pelataan jos molemmat ovat niin valinneet ja ramia jos toinen pelaajista niin valitsee.
Pelin aloitus

Aloitussääntö on sama kuin tupessa, ramissa aloittaa ramaajan vastapelaaja ja nolossa se pelaaja, joka ei jakanut kortteja.
Pelin säännöt

Pelaaja voi pelata joko näkyvän kortin pöydästä tai käsikortin. Ensimmäisellä kierroksella kortti on kuitenkin pelattava pöydässä olevista avoimista korteista.
Maata on tunnustettava. Jos kysyttyä maata ei ole pöydässä eikä käsikorteissa, on pelaajan sakattava pois jokin näkyvistä korteista tai käsikorteista. Kun pelaaja pelaa kortin pöydästä, sen alla oleva kortti käännetään oikein päin, jonka jälkeen tämäkin kortti on pelattavissa. Peli päättyy, kun kaikki kortit on pelattu.
Pisteiden laskeminen

Pisteet lasketaan, kun kaikki kortit on pelattu. 
Vain toisella pelaajalla voi olla pisteitä kerrallaan. Jos ylhäällä oleva pelaaja ei saa väh. 26 korttia, hän putoaa nollille ts. tasatuloksessa pisteet säilyvät. Jos molemmat ovat nollilla tai toinen ylhäällä, niin se pelaaja nousee joka saa yli 26 korttia. Pistelasku tapahtuu siten, että enemmän pisteitä saaneen pelaajan korttimäärästä(rami) vähennetään vastapuolen korttien määrä. Noloa pelattaessa vähennys tapahtuu toisin päin. Se pelaaja, joka saa ensiksi 52 pistettä voittaa kuten tavallisessa tupessa.
Rosales

| Rosales |
| --- | --- |
 Koiranruusu (Rosa canina)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Aitokaksisirkkaisten ydinryhmä
Kladi::  Rosidit
Lahko::  Rosales  Perleb
Katso myös
   Rosales Wikispeciesissä   Rosales Commonsissa 
Infobox OKNimi-testi OK: 
Rosales on aitokaksisirkkaisten rosidien ryhmään kuuluva kasvilahko, joka sisältää muun muassa ruusukasvit. Osa heimoista on nykyluokittelussa siirretty tähän lahkoon muista lahkoista, etenkin Urticales-lahko on siirretty tänne.
Heimot

Uuden systematiikan mukainen heimojaottelu:
Rosaceae – ruusukasvit
90 sukua ja 2520 lajia yleismaailmallisesti
synonyymit: Agrimoniaceae, Alchemillaceae, Amygdalaceae, Cercocarpaceae, Chamaemoraceae, Coleogynaceae, Cydoniaceae, Dryadaceae, Fragariaceae, Lindleyaceae, Malaceae, Mespilaceae, Neilliaceae, Potentillaceae, Poteriaceae, Prunaceae, Pyraceae, Rhodotypaceae, Sanguisorbaceae, Sorbaceae, Spiraeaceae, Tormentillaceae, Ulmariaceae
Barbeyaceae
vain yksi laji Barbeya oleoides Koillis-Afrikassa ja Arabiassa
Dirachmaceae
1 suku ja 2 lajia Sokotrassa ja Somaliassa
Rhamnaceae – paatsamakasvit
52 sukua ja 925 lajia yleismaailmallisesti
synonyymit: Frangulaceae, Gouaniaceae, Phylicaceae, Ziziphaceae
Elaeagnaceae – hopeapensaskasvit
3 sukua ja 45 lajia pohjoisella pallonpuoliskolla
synonyymi: Hippophaeaceae
Ulmaceae – jalavakasvit
6 sukua ja 35 lajia enimmäkseen pohjoisessa lauhkeassa vyöhykkeessä
Cannabaceae – hamppukasvit
11 sukua ja 170 lajia yleismaailmallisesti
synonyymit: Celtidaceae, Humulaceae, Lupulaceae
Moraceae – mulperikasvit
39 sukua ja 1125 lajia enimmäkseen tropiikissa ja lämpimillä alueilla
synonyymit: Artocarpaceae, Dorsteniaceae, Ficaceae
Urticaceae – nokkoskasvit
54 sukua ja 2625 lajia
synonyymi: Cecropiaceae
Näiden APG III -luokittelun mukaisten heimojen lisäksi vanhempi Cronquistin järjestelmä luokitteli lahkoon myös seuraavat heimot:
Anisophylleaceae, siirretty lahkoon Cucurbitales
Alseuosmiaceae, siirretty lahkoon Asterales
Brunelliaceae, siirretty lahkoon Oxalidales
Bruniaceae – bruniakasvit, siirretty lahkoon Bruniales
Byblidaceae, siirretty lahkoon Lamiales
Cephalotaceae, siirretty lahkoon Oxalidales
Chrysobalanaceae, siirretty lahkoon Malpighiales
Columelliaceae, siirretty lahkoon Bruniales
Connaraceae, siirretty lahkoon Oxalidales
Crassulaceae – maksaruohokasvit, siirretty lahkoon Saxifragales
Crossosomataceae, siirretty lahkoon Crossosomatales
Cunoniaceae, siirretty lahkoon Oxalidales
Davidsoniaceae, yhdistetty heimoon Cunoniaceae lahkossa Oxalidales
Dialypetalanthaceae, yhdistetty heimoon Rubiaceae lahkossa Gentianales
Eucryphiaceae, yhdistetty heimoon Cunoniaceae lahkossa Oxalidales
Grossulariaceae – herukkakasvit, siirretty lahkoon Saxifragales
Greyiaceae, yhdistetty heimoon Melianthaceae lahkossa Geraniales
Hydrangeaceae – hortensiakasvit, siirretty lahkoon Cornales
Neuradaceae, siirretty lahkoon Malvales
Pittosporaceae, siirretty lahkoon Apiales
Rhabdodendraceae, siirretty lahkoon Caryophyllales
Saxifragaceae – rikkokasvit, siirretty lahkoon Saxifragales
Surianaceae, siirretty lahkoon Fabales
Rumpu (täsmennyssivu)

Rumpu tarkoittaa seuraavia asioita:
rumpu, lyömäsoitin
rumpu, laitteen sylinterimäinen, yleensä pyörivä osa, esimerkiksi rumpupesukoneessa, kuivausrummussa, rumpuhiomakoneessa, rumpumuistissa, lasertulostimessa, rumpujarruissa ja betonirummussa
siltarumpu, esimerkiksi puroa tai viemäriä varten tien tai rautatien penkereen läpi rakennettu holvi tai putki
Rumpu, kylä Ylämaan kunnassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rumpu”, voi hakea sivunnimihaulla, laajalla sivunnimihaulla tai tekstihaulla.
Robert Lukas

Robert Lukas (s. 5. tammikuuta, 1988) on puolalainen moottoriurheilija. Hän on kilpailut vuodesta 2006 lähtien Porsche Carrera Cup -sarjoissa. Vuodesta 2010 Lukas on kilpailut Porsche Supercup -sarjassa.
Rusien–Bysantin sota

Rusien–Bysantin sota on ollut usean rusien ja Bysantin valtakunnan välisen sodan nimi:
Rusien–Bysantin sota 830-luvulla.
Rusien–Bysantin sota (860)
Rusien–Bysantin sota (907)
Rusien–Bysantin sota (941-944)
Rusien–Bysantin sota (968–971)
Rusien–Bysantin sota (988)
Rusien–Bysantin sota (1024)
Rusien–Bysantin sota (1043)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rusien–Bysantin sota”, voi hakea sivunnimihaulla, laajalla sivunnimihaulla tai tekstihaulla.
Ride This Train

| Ride This Train Johnny Cash |
| --- | --- | --- |

Studioalbumin tiedot
 Äänitetty : 14. joulukuuta 1959–15. helmikuuta 1960
 Julkaistu: syyskuussa 1960, uudelleenjulkaisu 19. maaliskuuta 2002
 Tuottaja(t): Al Quaglieri, Don Law
 Tyylilaji: country
 Kesto: 32.20
 Levy-yhtiö: Columbia
Johnny Cashin muut julkaisut
| Sings Hank Williams 1960 | Ride This Train 1960 | Now, There Was a Song! 1960 |
Ride This Train on Johnny Cashin kahdeksas albumi. Se julkaistiin syyskuussa 1960 ja uudelleenjulkaistiin maaliskuussa 2002.
Kappaleet

Loading Coal – 4.58
Slow Rider – 4.12
Lumberjack – 3.02
Dorraine of Ponchartrain – 4.47
Going to Memphis – 4.26
When Papa Played the Dobro – 2.55
Boss Jack – 3.50
Old Doc Brown – 4.10
Kappaleet > Bonuskappaleet

The Fable of Willie Brown – 1.57
Second Honeymoon – 1.57
Ballad of the Harp Weaver – 3.50
Smiling Bill McCall – 2.06
Arviot

Allmusic:
Riian ilmailumuseo

Mil Mi-1 museon pihalla
Riian ilmailumuseo on latvialainen ilmailumuseo, jonka on perustanut vuonna 1956 Victor Talpa, joka toimi Latvian neuvostotasavallan ilmailuhallinnossa. Riian kaupungin lähellä sijaitseva museo yksityistettiin vuonna 1997.